
La 8-ait de julio festis sian 70- 
jariĝon fanta jalta esperantisto 
Jefim Zajdman. REGo tutkore 
gratulas lin kaj publikigas 
versan gratulon de Mikaelo 
Bronŝtejn. 

Kanteto por Jefim Z. 

Mi estis nur knabet’ 
kun vastaj ambicioj, 
vi estis tradukist’ 
kun famo kaj renom’. 

Vi gapis kun atent’ 
al verkoprovoj miaj, 
kaj, certe, dank’ al vi 
mi min eksentis hom’. 

Ah, Fima, 

enjuno malproksima 
kun rav’ estima 
mi kore sekvis vin. 

Sincera rido, 
prudento kaj klarvido 
venigis min al fido 
kaj kuraĝigis min. 

Se estus sola mi - 
verŝajne, neglektata 
ĝi estus, tiu fakt’ 
de la bonŝanca pen’, 
sed talentula ar’ - 


Mikaelo Bronŝtejn kaj Jefim Zajdman en SEJT-9 


Jefim Zajdman (maldekstre) en la barda 
ensemblo el Kolomna (foto de 1965) 

Volodja, Dina, Nata 
aperis por popol’ 
pro via interven’. 

Ah, Fima, 
la fidelec’ sentima, 
riĉec’ anima 
kaj vere hunda flar’ 
por trovi kantojn, 
subteni la verkantojn 
en vivo via estas 
glorinde brila far’! 

Rapidas viv’ - ho ve! - 
Nin ĉasas jubileoj. 

Nestiĝas morboj en 
maljuniĝanta korp’. 

Sed ja ne tristas vi - 
abundas la ideoj 
en via hela kap’ 
kaj via varma kor’. 

Ah, Fima, 

amiko, nun translima! 

La sort’ pilgrima 
avaras je 1’ renkont’... 

Sed daŭras vivo - 
jen estas la motivo 
por ke ni plu esperu 
en esperanta mond’! 

Mikaelo Bronŝtejn, julio 2007 









De la 27-a de julio ĝis la 3-a de aŭgusto en la Vjetnamia ĉefurbo Hanojo okazis la 
63-a Internacia Junulara Kongreso, en kiu partoprenis ĉirkaŭ 200 geesperantistoj el 
35 landoj. Car la kunveno de TEJO-komitato en IJK ne estis kvoruma, ne okazis la 
reelektoj de novaj Prezidanto kaj Estraro. Estas decidite, ke dume plu funkcios la nunaj 
Prezidanto kaj Estraro de TEJO. (libera folio) 


La 4-an de aŭgusto en la japana urbo Jokohamo komenciĝis la 92-a Universala 
Kongreso de Esperanto. En la dua tago de la kongreso la kvanto de aliĝintoj atingis la 
nombron 1882. Dum la kunsudo de UEA-komitato estis elektita nova Prezidanto kaj 
Estraro de Universala E-Asocio. Kiel nova Prezidanto de UEA estis elektita Probal 
Daŝgupto (Hindio). En la foto vi povas vidi la Movadan foiron dum la Interkona 
vespero la 4-an de aŭgusto. 










LA SUNA RA, RENKONTIĜO DE AMIKOJ 

Se mi nur fermetas la okulojn, rememorante tiun mirindan vojaĝon, en mia 
imago tuj aperas la mirakla bildo: suno estas ĉie, jen ĝi, la ora, radias el la ĉielo, 
jen la gajaj sunetoj, RA-simboloj, ridetas de sur niaj blankaj T-ĉemizoj kaj la 
sunkoloraj koltukoj, kaj min ĉirkaŭas la same sunaj ridetoj de miaj amikoj. La sun- 
plena mondo estas la plej forta mia impreso de la renkontiĝo ĉe Bajkal. 

Lastfoje mi partoprenis en siberia E-aranĝo, OrSEJT-28 en Krasnojarsk, en la 
fora 1987, kaj jen, post 20 jaroj mi ĝuis la revenon en tiun ravan mondon de sev- 
eraj kaj majestaj montoj, sovaĝaj arbaroj kun “flortapiŝoj” kaj “pinoj-grandeguloj”, 
diafanakvaj riveregoj kaj lagoj, en Esperantujon de mia junaĝo. Kaj mi trovis tie la 
saman E-popolon - junan aĝe kaj anime, gajan, sinceran, kanteman kaj amikeman. 

Kvankam RA estas la tradicia aRAnĝo de Novosibirska E-ldubo, ĝi jam elkre- 
skis el tiu kadro kaj esperige iom-post-iom fakte okupas la vakan lokon de iamaj 
OrSEJToj, karmemoraj 
por mi. Bezono pri tiaj 
siberiaj renkontiĝoj es- 
tas grandega, ja Rusio 
estas tro vasta por sola 
tutlanda somera aran- 
ĝo. Ĉi-jare la Renkon- 
liĝo de Amikoj pasis 
ekde la 15-a ĝis la 22-a 
de julio. La partopre- 
nantoj de RA-5, entute 
52 personoj el 3 landoj, 
reprezentis geografie 
15 loĝlokojn ekde 

Colleville-Montgomery 
(Francio) kaj Jalta 

(Ukrainio) tra nia tuta /a partoprenantoj spektas komputilan prezenton 

lando ĝis Vladivostok; sed certe plej multis siberianoj, aparte el Novosibirsk kaj 
Krasnojarsk, kiujn postsekvis uralanoj. La plej juna estis Jan Karapetjan, la unujara 
filo de Evelina Sokolova kaj Rustam Karapetjan. 

Bonan impreson lasis la lingva nivelo, aparte se konsideri sufiĉe grandan kvan- 
ton de komencantoj kaj rememori la pasintjaran, ve, krokodilan OkSEJT-on. Tion 
oni povas danki ne lastvice al la ĉiutaga E-kurso, gvidata de Arina Osipova 
(Jekaterinburg). Sia instruista debuto estis vere sukcesa. Ĉiumatene la tuta aro da 
diversaĝaj novicoj diligente kaj entuziasme lernadis la lingvon, dum la ceterajn 
kunvenigis agrabla konversacironda babilado en freŝa aero. 

La programo estis varia, sed ne tro ŝarĝita per seriozaj eroj. E1 tiuj menciindas 
prezento de E-revuoj far ties redaktoroj kaj redakcianoj: REGo (Garik Kokolija), 
“Komencanto” (Raja Kudrjavceva), “Juna amiko” (Jelena Nadikova, Ĉeboksari), 
kaj “VlP-prezentoj”, kiam pri sia E-vivo rakontis “Vere Interesaj Personoj” - 

Aleksandr Titajev 

(Vladivostok), Valentina 
Lisijenkova (Samara) kaj 
Aleksandr Kalaŝnikov 
(Tjumenj). Abundis kle- 
rigaj, artaj kaj ripozigaj 
programeroj. 

Mi aldonu, ke granda 
plezuro por mi estis ko- 
natiĝi kun niaj francaj 
gastoj - la ĉarma geedza 
paro Ĵerar kaj Ĵiĵi (Gerard 
kaj Genevieve Senecal), 
kiuj ne tirnis travojaĝi 
Siberion kaj multe kon- 
tribuis al RA - aktivis en 
ĉiuj aranĝoj, rakontis pri 
Francio kaj montris la ĉarmegan filmon de Jerar pri florado de sakuro en Japanio. 
Malgraŭ sia aĝo dum Tago de Vojaĝantoj ili kuraĝe partoprenis en piedmarŝo kun 
montgrimpado kaj poste kiel ĉiuj ni staris sur la roka montopinto, ravitaj pri la ma- 
jesta panoramo de la senlima lazura Bajkalo en koliero de forirantaj al la horizonto 
verdaj kaj poste jam bluaj montoĉenoj. 

Mi ŝatus danki Kostik Vento (Irkutsk) pro la bonega ekskursa programo, aparte 
pro la agrabla ŝippromeno kaj vizito al la subĉiela muzeo de ligna arkitekturo en 
Talci, kie mi pretus vagadi ne horon, sed tutan tagon. 

Grandan plezuron donacis al mi multaj koncertoj kun partopreno de Evelina 
Sokolova (Krasnojarsk), Kostik Vento, Daŝa Obrazcova (Tomsk), Tonja Mul- 
jukova (Ceboksari) kaj aliaj, poezi-kanta vespero dum Tago de Literaturo. Mi ne 

forgesos niajn noktajn kantadojn ĉe la ĵetanta 
fajrerojn en la senliman stelplenan ĉielon 
lignofajro, kiujn akompanis gitare Daŝa kaj 
Evelina, kun daŭrigo jam en la junulara ĉam- 
bro kun kantoj kaj ludoj. Tiuj rememoroj 
ĉiam varmigas min dum longaj vintroj. 

Krom la belaj E-kantaretoj, kiujn preparis 
por ni Daŝa Obrazcova kaj T-ĉemizoj, ĉiu 
povis alporti hejmen memore pri RA-5 la 
sunkoloran koltukon kun la propramane pen- 
trita ornamo kaj la memfaritan kolringon aŭ 
braceleton el lignaj bidoj, donacitaj de Anĵela 
Belenko (Jalta). 

Sajnas, ke neniu staris flanke kaj preskaŭ 
ĉiu RA-ano plej aktive kunorganizadis la 
renkontiĝon: aŭ gvidis iun programeron, aŭ 

kantis por ni tage kaj nokte, aŭ helpis en mastrumaj aferoj, aŭ simple kreis amikan 
etoson per entuziasma partopreno. Nia bona “anĝelo” Anĵela senlace zorgis pri la 
lignofajra kuirado kaj strebis bongustege manĝigi nin kiel proprajn infanojn, mul- 
ton faris por la programo Raja Kudijavceva, Garik Kokolija. Ne sufiĉus loko men- 
cii ĉiujn, al kiuj mi estas danka pro la mirinda Renkontiĝo de Amikoj! Miajn gratu- 
lojn al la diversurba organiza teamo, lerte gvidata de Katja Arbekova, pro la vere 
sukcesa suna festo! 

Galina Terentjeva (Ĉeljabinsk) 

“PROBLEMOJN FORGESI...” 



Kiel estas bonege iufoje lasi sian urbon, trovi ie loketon (malproksime de civi- 
lizo) kaj simple ĝui naturon. La tradicia somera E-aranĝo RA-5 (Renkontiĝo de 
Amikoj) estas bona maniero por forgesi ĉian urban vantkuradon. 

Ci-jare esperantistoj renkontiĝis apud la bordo de Bajkal en la vilaĝeto Bolŝije 
Koti. Cio estis belega: la 
naturo, la homoj, la pro- 
gramo. Kaj estas malfac- 
ile ĉion rakonti. Tion ne- 


cesas vidi per la propraj 
okuloj, tion necesas senti 
per la propra koro. 

Dum la tuta semajno 
mi (verŝajne kiel ankaŭ la 
aliaj partoprenantoj) povis 
senti min iomete 


sovaĝulo. Por lavi manĝi- 
laron necesis varmigi ak- 
von kaj stari en vico. Por 
paroli telefone necesis 
grimpi sur monton. Por Arina Osipova g\’idas la kurson por komencantoj 

manĝi necesis trovi hejtlignaĵojn kaj fari lignofajron. Vi eĉ ne imagas, kiom 
bongustega manĝaĵo estis tie: diversaj supoj el ĉio manĝebla, citrona trinkaĵo, 
fagopira kaĉo kun fromaĝo, vesperaj flanoj el la matena avenkaĉo! Grandan 
dankon al nia ĉefa kuiristino Anĵela Belenko (Jalta)! 

Ne ĉiuj el ni vidis litkovrilojn, ĉar iuj dormis en dormosakoj, ne ĉiuj vidis 
aldonon dum tagmanĝo, ĉar iu pli rapide manĝis. Sed malgraŭ tio ŝajnas, ke ĉiuj 
estis feliĉaj, ĉar ĉiujn ĉirkaŭis malnovaj kaj novaj geamikoj, ĉar ĉiuj aŭdis bruon de 
Bajkal. Ciuj aŭdis gajajn kriojn el la lago. Tio estis kuraĝaj geesperantistoj, kiuj 
naĝis en la malvarmega akvo de Bajkal. Jen estas vera feliĉo! Kiel bele kaj sam- 
tempe iomete time estis sidi sur monto (kiel fiera birdo) kaj ĝui la puran kaj diafa- 
nan akvon, najbarajn montojn, trovi ie-tie malsupre malgrandajn hometojn kaj sal- 
tante saluti ilin per manoj. Ankaŭ tio ja estas feliĉo! 

Mi malofte rimarkis diversajn malfacilaĵojn, ĉar estis interesa programo. Estis 
E-kursoj, kurseto de la japana lingvo kun teceremonio, kurso de gajaj sorĉistoj. 

tukpentrado. Ĉiu tago 
havis sian temon, siajn 
surprizojn kaj hazar- 
dojn. Dum Tago de 
Amo ĉiuj havis siajn 
sekretajn adorantojn, 
kiuj faris diversajn 
donacetojn, skribis 
amajn mesaĝojn kaj 
diris agrablajn vortojn. 
Dum Tago de Sporto 
certe ĉiuj kuris, saltis, 
ludis sportludojn. Tre 
grandajn impresojn lasis 
al mi Tago de Vojaĝan- 
toj. RA-anoj rakontis pri diversaj landoj, lokoj, kiujn ili mem vizitis pli frue. Dum 
Tago de Forveturo (Tago de Ekskursoj) ni vizitis lokajn muzeojn, kie oni rakontis 
al ni pri flaŭro kaj faŭno de Bajkal. Ni admiris belegajn bestetojn de Bajkal - 
fokojn. Ili naĝis en sia akvariego, kaj ni ŝrikis ekstaze! 

Dankon al ĉiuj, kiuj amuzis nin tage en diversaj kursoj: al Saŝa Soboleva (No- 
vosibirsk), kiu gvidis kurseton de la japana lingvo kaj teceremonion; al Andreo 
Grigorjev (Krasnojarsk) - nia gvidanto de gajaj sorĉistoj; al ĉiuj, kiuj rakontis pri 
siaj hobioj. Estis belaj romantikaj vesperoj kun Esperantaj kaj ankaŭ rusaj kantoj, 
kun varma teo kaj dolĉaĵoj. Verŝajne neniam mielkukoj, bombonoj, vafloj estos 
tiom bongustaj, kiel dum la malvarmaj bajkalaj vesperoj. 

Sed ankoraŭ estis noktoj! Ekzemple, en urbo mi tre malofte enrigardas en la 
ĉielon. Sed tie, sidante en la dormosako apud la nokta Bajkalo, mi povus eterne 
kalkuli stelojn, kiuj mirinde trembrilas. Kaj poste ni kantis en la ĉambro, ĉar be- 
daŭrinde la lignofajro ne helpis al ni varmiĝi. 

Grandan dankon al Daŝa Obrazcova (Tomsk), Tonja Muljukova (Ĉeboksari), 
Muso kaj Kostik Vento (Irkutsk), Evelina Sokolova (Krasnojarsk) pro belaj ves- 
peraj kaj noktaj kantoj. Dankon al Koĉjo Obrazcov (Tomsk), kiu amuzis nin per 
gajaj ludoj. Dankon al ĉiuj, ke vi helpis nin ne dormi! 

Apartan dankon al Katja Arbekova (Novosibirsk), sen kiu ni ĉiuj apenaŭ 
renkontiĝus ĉe Bajkalo somere, sen kiu ni ne havus tiom da bonaj impresoj! 

Ariiia Osipova (Jekaterinburg) 

LA IMPRESOJ KAJ PENSOJ 

post du ĉi-jaraj regionaj renkontiĝoj 

Kio povas progresigi regionan movadon? Kiu estas la plej saĝa strategio, kon- 
dukanta al ĝia sukceso? Tiuj demandoj jam delonge tiklas min, de la tempo kiam 
dekomence Viktoro Kudrjavcev kaj poste mi mem respondecis en REU pri regiona 
agado. Sed eble la respondo al tiuj demandoj kuŝas antaŭ niaj nazoj... 

Mi ŝatus kunligi kaj rakonti pri miaj impresoj de du regionaj renkontiĝoj: “Es- 

Primo-4” kaj RA-5. De la unua mi estis la ĉefa organizanto; por la sukceso de la 
dua mi ĝojis kunlabori kaj kontribui. 

“EsPrimo-4” okazis dum majaj festoj en Tjumenj kaj havis la temon: “Regiona 
agado. Klubaj interrilatoj”. La temo kaj la enhavo de la aranĝo bone respegulis la 
kunlaboron de esperantistaro de la regiono. Tio estis la renkontiĝo plena de puŝoj, 
de fantazio kaj kreemo, kaj dum ĝi ĉiuj kunagis laŭ propra karaktero kaj persona 
kapablo. Tjumenanoj zorgis pri la bazejo, manĝado, teknikaj aferoj kaj ekskursa 
parto de la aranĝo. Jekaterinburganoj organizis la partoprenon en la renkontiĝo de 
profesoro A.Melnikov kun la serio de liaj prelegoj por la esperantistoj kaj ankaŭ 
por neesperanta publiko; preparis kaj gvidis multajn programerojn - “Amikan 
Vesperon”, “Gajan vesperon” k.a. Malnovajn spertajn esperantistojn kunigis nia 
toboljska aktivulino Dilara Gadirova, kiu inciatis kaj gvidis la “Nostalgiajn mo- 
mentojn”. Ciujn kantigis la ĉeljabinskanoj Galja kaj Nikolao Terentjev-oj kaj Ser- 
geo Fedotov el Kogalim. Sed estis programeroj, al kiuj samtempe kontribuis diver- 
surbaj esperantistoj: tio estis ronda tablo pri regiona agado, kiam ĉiuj ĉeestantoj 
energie elpaŝis en 
diskutoj kaj prezentis 
ideojn (cetere, jam tiam 
okazis unuaj interkon- 
sentoj pri kunlaboro 
dum RA); tio estis 
prezentado de sursce- 
nigita japana fabelo de 
V.Jeroŝenko “Persika 
nubeto”, kiam rolludis 
gejunuloj de Tjumenj 
kaj Jekaterinburg; tio 
estis la prezentado de 
originalaj kolektoj kaj 
kune farita ekspo- 
zicieto “Niaj urboj printempe”. Kiom da valora kaj interesa eblas fari kune, apo- 
gante nin je amikaj interrilatoj! 

RA-5 estas ankoraŭ freŝdata okazintaĵo, ĝi pasis meze de julio ĉe lago Bajkal, 
sub lerta gvido de Novosibirska aktivulino Katerina Arbekova. La aranĝo ne vane 
estas titolita RA - Renkontiĝo de Amikoj, ĉar la plej karakteriza vorto por ĝi estas 
la vorto “amikeco”. La renkontiĝo vere estis tre amikeca kaj varmetosa kaj dum ĝi 
eblis konstati la harmonian kunlaboron de diversaj E-kluboj kaj E-unuopuloj el di- 
versaj urboj: Irkutsk, Novosibirsk, Krasnojarsk, Vladivostok, Tjumenj, Jekaterin- 
burg, Samara, Moskvo, kaj eĉ el du aliaj landoj: Ukrainio kaj Francio. Kio kunigas 
tiujn du renkontiĝojn? Mi povas mencii kelkajn komunajn trajtojn. Unue, la amika 
kunlaboro, en kiu eblas kapti plurajn instruojn, - la plej ĉefa, ke la sukceso de iu 
aranĝo multe dependas de la efika kombinita partopreno de ĉiuj. Konklude: estonte 
ni penu okazigi ion ne nur per fortoj de unu E-klubo aŭ E-grapo de unu urbo- 
gastiganto, sed dividu la taskojn inter la kluboj kaj grupoj tiel, ke ĉiu ludu sian ro- 

lon. Alivorte: “Ni kuniĝu por 
esti pli fortaj!”. 

Due, ambaŭ renkontiĝoj 
havis bonajn distraĵojn kaj 
multajn seriozajn aferojn. 
Gravas, ke estu ekvilibro inter 
ili. Trie, en tiuj renkontiĝoj ni 
ĉerpas fortojn por agi estonte, 
entuziasmiĝas, inspiriĝas, 
bonhumoriĝas. 

Sed RA-5 ĉe Bajkal havis 
sian unikan specifecon: par- 
toprenantoj ĝuis ne nur la 
ekiro al la piedmarŝo renkontiĝon mem, sed ankaŭ 

tre bonan naturmedion. Car tio estas oazo de belego kaj trankvilo; la lago estas fan- 
tazia - koloroj ŝanĝigas de mateno ĝis vespero multfoje; ĉirkaŭaĵoj estas ĝojo por 
la okuloj; en freŝe verda arbaro birdoj pepas ĝojplene. Ĉio vekas en vi estetikan 
admiron kaj inspiron, donacas al vi mirindan senlaciĝon kaj facilecon. Se vi volas, 
ke la problemoj forlasu vin, vizitu Bajkalon - idealan lokon por ripozi anime. Mi 
konscias, ke iam poste aperos en la kapo tavoloj de jam novaj impresoj, sed ankaŭ 
ili apenaŭ forviŝos la bildojn de Bajkal el la memoro. 

Fini miajn impresojn mi ŝatus, kiel ĉiam, optimisme rigardante en la estonton. 
Mi kredas en la teorion de stafeto, kiam sukceson, atingitan dum unu aranĝo, eblas 
transdoni al la alia. Baldaŭ pli ol dudekpersona urala E-teamo vojaĝos por parto- 
preni en RET ĉe Azova maro kaj ni esperas transdoni al RET-anoj la torĉon de 
bonŝanco kaj sukceso! 


Raja Kudrjavceva (Jekaterinburg) 


Nikolaj Neĉajev (Irkutsk) 


Senekaloj 

Alvenis Senekaloj 
E1 lando Normandi’, 
Alvenis al la valoj 
En lando Siberi’. 
Alvenis al la montoj, 
A1 tajdo de Bajkal, 
A1 belaj horizontoj 
Por nobla ideal’. 
Alvenis por vespere 
Sub luno ĉe la flam’ 
Ekkanti ĉi-somere 
pri ĝojo, bono, am’. 



Gerard kaj Genevieve Senecal 

Ĉe lignofajro 

Ce varma lignoflamo 
Apudas amikaro. 

Parolas pri la amo 
Ce steloj la gitaro. 

Matene ni revenos 
A1 urboj tre malsamaj. 

Por ĉiam apartenos 
La kor’ al noktoj flamaj. 

Somere ni revenos 
A1 lando ĉebajkala, 

Denove apartenos 
A1 vivo ideala. 

PASIS VsPLESk-3 

La 09-an - 12-an de junio 2007 en Pljos la trian fojon sukcese pasis malfermita 
festival-speca renkontiĝo “VsPLESk-3”, organizita de la du ivanovaj esperantistaj 
organizoj (junulara E-klubo “Teamo” kaj Ivanova Medicinista Esperanta Asocio 
IMEA) kaj moskva junulara E-klubo “EK MASI”. En ĝi partoprenis 143 personoj 
el jenaj urboj: Moskvo, Ivanovo, Dimitrovgrad, Jukovskij, Niĵnij Novgorod, Na- 
bereĵnije Celni, Jaroslavlj, Sankt-Peterburg, Odincovo, Kostroma, Kohma. 

Cirkaŭ 60 homoj loĝis en la 30-lita dometo, aliaj - en propraj tendoj en apuda 
arbareto. Tio iom disdividis la programon laŭ la loĝ-principo. En la bazejo senĉese 
okazadis teumado, masaĝoj kaj kuirejaj ĉetablosidadoj, ankaŭ diversaj interesaĵoj 
en la ĉambro JVu 8 — ĉefe ĉio, ligita kun Esperanto kaj la eksterprogramaj rondoj de 
“Propra ludo”. En la tendaro sur la kampeto okazis porinfana-porgepatra programo, 
ĉe la arbo estis seninterrompa trejnado pri ŝnur-grimpado kaj amuzado per la altega 
balancilo, ĉe la fajro tutajn noktojn sonis kantoj, pasis ankaŭ fojaj aranĝoj, ekzem- 
ple, gastronomia klaso kaj librointerŝanĝo. La plej amasaj programeroj estis en la 
apuda ligna dometo “Izba” - psikologiaj trejnadoj, prelegoj (inter kiuj - “3naKO\ib- 
Tect: ocnepaHTo” (Konatiĝu: Es- 
peranto) far Garik Kokolija), 
danc-klasoj, teatra metiejo - kaj 
sur la sporta placeto (amasaj 
dancadoj kaj fajrosvingado). 

Do, por spertuloj el ĉio ĉi 
evidentas, ke la aranĝo estis 
StRIGo-speca, sed nia parto- 
prenantaro estis, eble, 40- 
procente neesperantista kaj 
neniuj specialaj emfazoj pri Es- 
peranto estis truditaj al la homoj. 

Ni simple ekzistis en la tipa por 



Irina Gonĉarova, Natalja Nikolajeva kaj Nadeĵda 
Terjohina 



Rustam Karapetjan kaj Evelina Sokolova kun la fdo 
Jan 

esperantistoj etoso de 

amikeco, akceptemo kaj tol- 

eremo, en plena pozitivo al 

Esperanto kaj esperantitoj. 

Mi certas, ke ankaŭ tiu ĉi 

VsPLESk liveros al E- 

movado kelkajn novajn 

gelernantojn kaj aktivulojn. 

Menciindas alvorte, ke la 

pasintjaran VsPLESk-on par- 

toprenis du apenaŭ ri- 

, , , . markeblaj ivanovai knabinoi, 

tea ceremomo snr la nerbeio „ . , _ . . , ,, „ 

jusaj kurstinmtoj de Masa 

Ĵukolina. Ci-foje ili estis la ĉefaj lokaj organizantinoj - trovis la bazejon, traktis 

kun ties estroj, registris la homojn, okupiĝis pri la financoj ktp. Sen ilia sindona la- 

boro nenio povus okazi. Temas pri Jelena Kormilicina kaj Natalja Ĵuravljova. Sed 

se ni emus elekti Princinon de la aranĝo, laŭmerite la kronon gajnus Misa (Natalja 

Nikolajeva) el EK MASI, kiu tra tutaj diurnoj zorgis pri la programo kaj gvidis 

vesperajn amasajn programerojn - skotan dancadon kaj etnan diskejon. Menciindas 

ankaŭ inspiranto kaj gvidanto de la porinfana programo Nastja Kirillova, Pavel 

Volkov (kiu antaŭ 8 jaroj lanĉis E-aranĝojn en Pljos) kaj el neesperantistaj mosk- 

vanoj - Volodja Savinov - nia financa, morala kaj tea apogo, senlaca kaj fidinda. 

Sendube, ĉiuj gvidantoj meritas apartan dankon kaj mencion, ĉar - mirinde, sed 
vere - ĉiuj programeroj ricevis nur admirajn reehojn de la partoprenintoj. Furoris 
intelektaj ludoj fare de Vladimir Markovnin (Ivanovo) kaj Garik Kokolija 
(Moskvo); ĝuigis kanta klaso de Saŝa Terjohina (Nabereĵnie Celni), gastronomia 
metiejo de Timur Belov (Jaroslavlj), dancklasoj de Nastja Borisova (Dimitrovgrad) 
- la arabaj, Nastja Afanaskina (Moskvo) - la hindaj, Olesja Naumenko (Moskvo) - 
la irlandaj, Frank Daza (Kolombio) - “merenge”, Andrej Stepanov kaj Ira Fokina 
(Moskvo) - “hastl”; kun amasa partopreno pasis du aranĝoj de Nadeĵda Terjohina 

(Nabereĵnie Celni) - ekskurso al la 
naturo kaj la kvizo “9py/iHT” (Eru- 
dito), ankaŭ “HanyBa.TO'iKa” (Trom- 
pludo) kaj finfine - la “Homlupoj” 
fare de Verdalin (Anna Stondina). 
Tamen ne eblas listigi ĉi tie ĉiujn 
programerojn kaj ĉiujn kontribuan- 
tojn al la festo, kiu nomiĝas 
VsPLESk. Legu reehojn, vidu la 
fotojn ĉe la ttt-ejo de EK MASI 
<www.moskvo.ru>! Kaj nepre parto- 
prenu en la sekvajaro! 

Irina Gonĉarova (Moskvo) 



“Propra ludo ” por la sciuloj 





AMASA KAJ SUKCESA BET-43 

La 14-an - 22-an de julio en la nordlitovia urbo Siauliai okazis la tradicia som- 
era ĉiujara aranĝo de Baltiaj esperantistoj Baltiaj Esperanto-Tagoj. Tiu ĉi jam la 
43-a tradicia aranĝo, okazanta ekde 1959 ĉiujare laŭvice en Latvio, Estonio, Li- 
tovio, estis dediĉita al la 80-jariĝo de organizita Esperanto-movado en Siauliai. Gin 
organizis Litova Esperanto-Asocio kune kun urba Esperanto-klubo “Ruto”. La 
aranĝon partoprenis 322 esperantistoj el 18 landoj (Litovio, Latvio, Pollando, 
Finnlando, Estonio, Belorusio, Rusio, Belgio, Germanio, Italio, Aŭstrio, Cehio, 
Francio, Nederlando, Portugalio, Slovakio, Ukrainio, Svedio). Sekve, tiu ĉi BET 
fariĝis la plej amasa en tiu ĉi jardeko, jarcento kaj jarmilo. Litovion reprezentis es- 
perantistoj el 23 urboj. 

La aranĝo pasis en la fakultato de sociaj sciencoj de la Universitato de Siauliai. 
Alta protektanto de la aranĝo estis la urbestro de Siauliai Genadijus Miksys. BET- 
43 ĝuis gravan helpon kaj ĉiuflankan subtenon flanke de la urbo, la universitato, la 
fakultato kaj de aliaj organizaĵoj kaj instancoj de Siauliai. La urbestro de Siauliai 
Genadijus Miksys 
mem partoprenis so- 
lenan inaŭguron de 
BET-43 kaj faris pa- 
roladon parte en Es- 
peranto, ankaŭ 

aranĝis akcepton por 
trideko da esper- 
antistoj en la urbe- 
strejo. Ne mankis 
ankaŭ fmanca sub- 
teno kaj speciale sub- 
teno por kultura pro- 
gramo de la aranĝo 
flanke de urbaj artaj ensembloj kaj kolektivoj. A1 BET-43 salutmesaĝojn sendis la 
prezidanto de Litovia parlamento, la Prezidanto kaj la Generala direktoro de UEA, 
la nepo de la kreinto de Esperanto d-ro Ludoviko Zaleski-Zamenhof. La solenan 
inaŭguron partoprenis kaj faris paroladon plene en Esperanto vicrektoro de la Uni- 
versitato de Siauliai pri sciencaj aferoj prof. Vaclovas Triĉys, ankaŭ la dekano de 
la fakultato de sociaj sciencoj d-ro Teodoras Tamosiunas krom salutparolado dum 
la solena inaŭguro aranĝis post ĝi akcepton por ĉiuj partoprenantoj de BET-43. 

La programo de BET-43 estis tradicia. Someran Universitaton gvidis prezi- 
danto de Senato de la Universitato de Siauliai vicprezidanto de Litova Esperanto- 
Asocio prof. habil. d-ro Aloyzas Gudavicius, okazis 20 altnivelaj prelegoj pri la 
plej diversaj temoj (la listo de la prelegoj troveblas en la retejo de Litova Espe- 
ranto-Asocio <www.esperanto.lt> kaj en la ĉiutaga gazeto de BET-43 “Sagisto” n- 
ro 3) - la prelegintoj estis el Litovio, Latvio, Estonio, Rusio, Finnlando, Slovakio, 
Belgio. Krome, okazis praktika trejnado pri Vikipedio, dum la tuta periodo funkciis 
dunivelaj Esperanto-kursoj. Okaze de la 80-jariĝo de organizita Esperanto-movado 



la solena inaŭguro 

en Ŝiauliai aperis dulingva (en la litova kaj Esperanto) historia libro de Romualdas 
Rutkauskas ““Ruto” levis Esperon” (““Ruta” kele vilti”). Gi estis oficiale prezen- 
tita en BET-43. Gastoj el la rusia apudbaltmara urbo Kaliningrad, eldonantoj de la 
revuo “La Ondo de Esperanto” kaj posedantoj de la eldonejo “Sezonoj” Halina 
Gorecka kaj Aleksander Korĵenkov lanĉis dum BET-43 novan trivoluman eldonon 
de “La Mastro de T Ringoj” de J.R.R.Tolkien. Tiu ĉi eldono estis presita en la li- 
tova urbo Kaunas, la kovrilon aranĝis litova pentristo Vladimiras Beresniovas. La 
kaliningradanoj ankaŭ prezentis sian eldonejon “Sezonoj”, la revuon “La Ondo de 
Esperanto” kaj rilatajn agadojn. lli ankaŭ gvidis literaturan kvizon. Kvizon pri ĝen- 
eralaj temoj aranĝis Nora Caragea (Germanio), kiu ankaŭ gvidis komunajn ludojn 
por BET-anoj. Honora Membro de UEA eksredaktoro de “Litova stelo” Petras 
Celiauskas ĉiutage dum unu horo konatigis eksterlandajn partoprenantojn kun la li- 
tova lingvo, literaturo kaj kulturo ĝenerale. Genovaite Liepinia demonstris du fil- 
mojn en Esperanto, kreitajn de ŝiaj lernejanoj. Michael Cwik el Belgio prezentis 
sian filmon pri Universalaj Kongresoj de Esperanto kaj ankaŭ prelegis pri lingvaj 

problemoj en Eŭropa 
Unio. Katolikan Diservon 
en Esperanto en la urba 
Katedralo celebris katolika 
pastro Valerijus Rudzin- 
skas. Enkadre de BET-43 
okazis ĉi-jare post longa 
interrompo renovigitaj 
belartaj konkursoj “Muzo- 
2007”, gvidataj de Jurate 
Bartaskiene. E1 dek anon- 
citaj branĉoj konkurso 
okazis en kvar: mankis 
partoprenantoj por la bran- 
ĉoj Kantoteksto, Melodio, Arta legado, Rakontado, Kantado kaj Pentraĵoj. 

En BET-43 estis tre riĉa kultura kaj arta programo. Ciuvespere okazis diversaj 
koncertoj: de muzik-vokala ensemblo “Folk-Rom” el Pollando, de fakultata en- 
semblo “Kitava”, de flutistino Lidija Gomolickaite-Grudzinskaite kaj versdek- 
lamanto Marius Dyglys, de kantelistina ensemblo de “Ausrine” kaj kantistino el la 
urba konservatorio, de naciaj ensembloj “Selmiai” kaj “Va jaunas” el la urba kul- 
tura centro, de ensembloj “Zelmeneliai” kaj “Derme”, de akordeonistoj el la urba 
konservatorio, de ensemblo “Animo” gvidata de Aŭstra Pumpure el la latva urbo 
Liepaja. Krome, okazis unu tuttaga kaj kvar duontagaj ekskursoj. Ciutage funkciis 
riĉa libroservo, eblis aboni “Litovan stelon”. Ciutage en 300 ekz. aperis kvarpaĝa 
kolora gazeto de BET-43 “Sagisto”, kiun zorge redaktis Taesok Choe. Entute 
aperis sep numeroj, ĝi publikigis multajn valorajn kaj aktualajn informojn kaj mul- 
tajn fotojn el la vivo de BET-43. Gi ankaŭ estas legebla en la retejo 
<www.esperanto.lt>. 

La fakultato de sociaj sciencoj senpage permesis uzi ĉiujn instalaĵojn, por dis- 

pono de esperantistoj estis kelkdeko de komputiloj kun retaliro. Ĉiuj prelegejoj es- 
tis moderne ekipitaj per ĉiuj bezonataj teknikaĵoj. 

Gravan helpon la organizantoj de BET-43 ricevis flanke de la urba turisma kaj 
informa centro de Siauliai. Gi proprakoste eldonis en Esperanto 64-paĝan 
plenkoloran turisman gvidilon pri Siauliai, kiun senpage ricevis ĉiu partoprenanto 
de BET-43. Krome ĝi en sia retejo publikigis bazajn informojn pri BET-43 kaj pro- 
fesie preparis ĉiujn itinerojn de ĉiuj ekskursoj kaj donis siajn ĉiĉeronojn, donacis al 
BET-anoj mapon de la urbo. 

Ĉiu partoprenanto de BET-43 ricevis riĉenhavan valizeton (fotolibreto pri Si- 
auliai, turisma gvidilo pri Ŝiauliai, programo de BET-43, specialaj notlibreto, leter- 
papero kaj koverto, informfolio pri la fakultato, plano de ekskursoj, tekstoj de li- 
tovaj kantoj, libreto por katolika Diservo, persona ŝildeto k.s.). Fotolibreton pri Ŝi- 
auliai kun teksto ankaŭ en Esperanto, donacitan al ĉiu partoprenanto de BET-43, 
proprakoste eldonis la urba administracio. 

BET-43 altiris grandan atenton de lokaj kaj tutlandaj amaskomunikiloj (ga- 
zetaro, radioj, televidoj, retgazetoj, novaĵagentejoj k.s.). Aperis pli ol 20 publikaĵoj, 
plejparto el ili estas listigitaj en la “Sagisto” n-ro 7. Litova Esperanto-Asocio deta- 
lan kaj ampleksan gazetaran komunikon pri BET-43 dissendis al pli ol 100 diversaj 
adresoj. 

La ampleksa Organiza komitato de BET-43 multe laboris preskaŭ dum jaro por 
sukcesigi la aranĝon. Precipe multe kontribuis sekretariino de Litova Esperanto- 
Asocio Jurate Pupstaite kaj vicprezidanto de Organiza komitato de BET-43 honora 
civitano de la urbo Ŝiauliai Zenonas Sabalys. 

Litova Esperanto-Asocio kore dankas al ĉiuj organizaĵoj kaj instancoj, kiuj 
helpis en organizaj preparlaboroj de BET-43, al ĉiuj esperantistaj organizantoj, al 
ĉiuj kontribuintoj por la programo de BET-43, al ĉiuj partoprenintoj de BET-43 
pro la grava kaj bela aranĝo! 

La sekva BET-44 okazos la 5-12-an de julio 2008 en la latva urbo Ventspils. 
Bonvenon! 

Povilas Jegorovas (Litovio) 


Maljuna paro gastis ĉe la hejmo de alia paro. Post la vespermanĝo la edzinoj 
eniris la kuirejon. La du sinjoroj konversaciis kaj unu diris: 

- Lastvespere ni iris al nova restoracio, ĝi estis vere bonega. Mi multe reko- 
mendus ĝin. 

La alia viro demandis: 

- Kiel la restoracio nomiĝas? 

La unua viro longe pensis kaj finfine respondis: 

- Kiel nomiĝas tiu speco de floro, kiun oni donas al tiu kiun oni amas? Vi 
scias... kiu estas ruĝa kaj havas dornojn... 

- Ĉu vi celas rozon? 

- Jes, ĝuste, - respondis la unua viro kaj turnante sin al la kuirejo kriis: 

- Rozo, kiu estas la nomo de la restoracio kiun ni vizitis lastvespere? 

(esperanto-anekdotoj) 

KIES POETO ESTIS EROŜENKO? 

La revuo “Esperanto” en la freŝa n-ro 1205 (7-8), p. 150 publikigis informon 
pri tio, ke en Kievo establiĝis speciala studo-centro pri la vivo kaj verkaro de Va- 
silij Eroŝenko. Ni gratulu la kievajn kolegojn okaze de la rimarkinda evento kaj de- 
ziru al la studo-centro sukcesojn en publika informado pri la elstara esperantisto. 

Tamen, bedaŭrinde, en la artikoleto (kiu ne estas subskribita) troveblas dubin- 
daj asertoj. 

Unue, Eroŝenko estas nomita “ukraina poeto”. Estas interese, laŭ kiu kriterio? 
Cu laŭ la ĉefa - pro la lingvo de liaj poeziaĵoj? Tamen ni konas lin kiel aŭtoron de 
Esperantaj kaj japanaj poemoj, de mslingvaj eseoj. Sed ĉu ekzistas informoj pri tio, 
ke li verkis ankaŭ ukraine? Se jes, kiom signifan parton okupis ukrainlingvaj 
poeziaĵoj en lia verkaro? 

Aŭ eble oni nomis lin tiel pro la temaro de liaj verkoj? Do - ĉu inter la poezia- 
ĵoj de Eroŝenko multas tiuj, en kiuj li tuŝas specife ukrainajn temojn? 

Cu, fine, oni konsideras lin ukraina poeto simple pro laŭdira aparteno al la 
ukraina nacio? Sed tio estas dubinda: en la almanako “Impeto’91”, p. 145 ni povas 
vidi fotitan enketilon, kiun Vasilij Jakovleviĉ plenigis por Komunista Universitato 
de labomloj de Oriento; en tiu enketilo la 5-a paragrafo tekstas: “HauuoiraiibnocTb 
pyc[...]” (nacieco rus[...]) (la daŭrigo estas kovrita de alia enketilfolio). Kaj ĝen- 
erale, por tiaj atribuoj la etna kriterio estas per si mem stranga: laŭ ĝi oni devus 
konkludi, ke ekz. Okuĝava estis kartvela poeto kaj Marŝak - juda poeto... 

Alia mirindaĵo en la informo: kiel hejmlando de Eroŝenko estas nomita 
Ukrainio. Kial do? Ja estas bone konata fakto, ke li naskiĝis en 1890 (aŭ 1891, laŭ 
aliaj fontoj) en la vilaĝo Obuhovka de Kurska gubernio, kiu evidente ne apartenis 
al Ukrainia parto de tiama Rusia Imperio. Jam infanaĝe Vasilij eklernis en 
Moskvo, poste longe vivis eksterlande, post la reveno loĝis denove en Moskvo, vo- 
jaĝis al ĉukĉoj, laboris en Turkmenio kaj mortis en 1952 en la sama Obuhovka, kiu 
tiam apartenis al Kurska provinco de RSFSR kaj nun - al Belgoroda provinco de 
Rusia Federacio. 

Cu estas iuj faktoj pri tio, ke Eroŝenko loĝis ankaŭ en Ukrainio, kaj ĉu tiu 
loĝado estis sufiĉe daŭra kaj grava por konsideri Ukrainion lia hejmlando? 

Eroŝenko estis homo legenda. Kvankam la bazaj eroj de lia biografio estas jam 
vaste konataj, ankoraŭ restas en ĝi blankaj makuloj. Cu eble esplorantoj de la stu- 
docentro aŭ aliaj eroŝenkologoj sukcesis malkovri nekonatajn faktojn kaj plenigi 
iujn el tiuj makuloj? Se jes, mi petas la kolegojn rakonti pri tio ankaŭ al ni kaj re- 
spondi la suprajn demandojn. Por la legantaro de REGo tio sendube estus interesa! 

Tamen ĝenerale, se distanciĝi de formalaj kriterioj, mi solidaras kun tiuj, kiuj 
opinias, ke aplike al Eroŝenko tiaj kriterioj ne ludas esencan rolon. Lin ne eblas 
loki sur iun nacian “breton”, ĉar laŭ sia mondkoncepto li estis homarano, do per- 
sono (ekster/inter/preter/sen/super/trans/.. .jnacia - la prefikson elektu laŭplaĉe. 
Kaj la vera hejmlando de Vasilij Eroŝenko estis la tuta terglobo. 

Viktor Aroloviĉ (Moskvo) 

ĈU NI BEZONAS REK? 

Antaŭ dudek jaroj en Rusio en la tutlanda nivelo okazis preskaŭ nur junularaj 
aranĝoj: OkSEJT, OrSEJT, EoLA. 

Ekde 1990 al tiuj aldoniĝis Landa (poste Rusia) E-kongreso, kiu dekomence es- 
tis kune organizata de SEJM kaj SEU/REU. La aranĝo ne ĉiam okazis ĉiujare, foje 
eĉ estis trijara paŭzo, kio ne vere kontribuis al populariĝo de la aranĝo. Ne tre 
helpis ankaŭ ne ĉiam interesa programo kaj klara “specialiĝo” de la aranĝo pri 
kunsidoj kaj reelektaj proceduroj. Ekde 2000 ĝi tamen okazis ĉiujare (en 2001 eĉ 
dnfoje - Red.) krom en 2003 kaj 2006. 

Ekde 2002 al la listo de niaj tradiciaj aranĝoj aldoniĝis RET - Rusiaj Espe- 
ranto-Tagoj, kiu ekde tiam okazas ĉiujare. La tradiciiĝo kaj stabiliĝo de REK kaj 
RET klare koincidas kun malstabiliĝo kaj certa degenero de la junularaj aranĝoj - 
OkSEJT kaj EoLA. Aperas impreso, ke por du tutlandaj tendaroj somere kaj por du 
tutlandaj aranĝoj vintre en la lando ne sufiĉas organizantoj, intereso kaj publiko. 

Mi kredas, ke venis la tempo rekoncepti la sistemon de niaj aranĝoj. La kondi- 
ĉoj ŝanĝiĝis, kaj ni devas adapti niajn labormetodojn al ili. En 2000 refortiĝinta 
REU petis de REJM la rajtojn kunorganizi kaj kunposedi OkSEJT kaj EoLA - kaj 
ricevis sufiĉe kompreneblan rifuzon. Tial aperis RET, tial estis stabiligita REK. 
Ankaŭ la tiama strategio de REU estas klarigebla. 

Sed nun, kiam REU kaj REJM havas unuigitan membraron kaj fakte estas unu 
organizo, tiu “duobla sistemo” ne plu havas sencon kaj disipas niajn nemultajn for- 
tojn. Sed kio do restu, kio malaperu ? 

Sufiĉe klara kandidato por forgeso estas REK. Kongreso kun trideko da parto- 
prenantoj estas ne kongreso, do, ni ne plu tiel ŝercu. Nek restis en la lando pluraj 
sendependaj E-organizoj, kiuj povus esti ĝiaj kunorganizantoj, kiel iam konceptite. 
De ĝi restu REU-Konferenco, kiu laŭbezone povus okazi kadre de iu somera 
aranĝo aŭ sendepende, aŭ konekte kun iu nesomera aranĝo. 

Tio signifas, ke dum la vintra-printempa (aŭ aŭtuna?) tempo restu nur EoLA - 
aŭ iu alia nova aranĝo. Sed ĉar pri io nova ne estas dume anoncitaj planoj, do ni 
diru, ke tio estu la arta festivalo EoLA. Gi laŭeble ricevu junularan karakteron kaj 
nepre estu interesa por komencantoj - ĉar ĝustatempe subtenitaj kaj pozitive emo- 
ciitaj novaj talentoj estas la estonto de nia movado. 

Pri la someraj aranĝoj estas iom pli komplike. Ĉi-jare aspektas tiel, ke OkSEJT 
mortis, kvankam la lastaj provoj ĝin okazigi - en 2005 kaj 2006 - montras, ke 
malgraŭ ĉio ĝi kapablas kunvenigi eĉ iomete pli da partoprenantoj ol la okazanta 
samsomere RET. 

Surbaze de tio kaj kelkaj aliaj konsideroj, mi mem estas por ke restu OkSEJT. 
Sed prefere ĝi nomiĝu RET. Aŭ REJT. Tio estu renkontiĝo, organizata de REU an- 


taŭ ĉio por junularo - sed volonte akceptanta ĉiun anime junan personon, parolan- 
tan E-on. Kial por junularo? Car junularo pli bezonas tiajn renkontiĝojn ol la tro 
okupitaj aĝuloj. Car komencantoj, kiuj ankoraŭ aperas en niaj malmultnombraj E- 
kluboj, plejparte estas junaj. Ili pli volonte irus al junulara tendaro kaj pli volonte 
tie lernus, se vidus ĉirkaŭ si bone parolantajn samaĝulojn. 

Sed kio pri “aĝuloj”? Cu ili ne restus forgesitaj? Mi pensas, ke neniuokaze. La 
aĝuloj rajtus sendiskriminacie veni al la aranĝoj. Ja ili estos REU-aranĝoj, do ser- 
voj de REU por ĉiuj membroj. Sed, konsciante sin gastoj de junularo, aĝuloj pli 
pardoneme rilatos al la gejunulaj pekoj/mankoj kaj pli facile okupos ne instrukci- 
antan, sed instmantan pozicion. Kroma pluso estas, ke en junulara tendaro neniu 
devigos aĝulojn ludi “infanajn ludojn”. 

Resume pri la proponata nova skemo de REU/REJM-aranĝoj: 

Restu: somere - RET (REJT), vintre-printempe - EoLA (aŭ io alia, sed nepre 
junularkaraktera kaj ankaŭ porkomencanta); REU-Konferenco - ĉu aparte, ĉu tuj 
antaŭ iu el tiuj aranĝoj, preferinde ne en ili. 

Malapem: OkSEJT kaj REK. 

Andrej Grigorjevskij (Sumerlja) 

NOVA POŜTA SISTEMO EN <REU.RU> 

Ekde la aŭtuno ĉiuj “ret-konektitaj” aktivuloj de REU povos ricevi retadresojn 
kun la finaĵo <@reu.m>. La servo estos senpaga, aliaj kondiĉoj dume estas nedi- 
finitaj. La nova poŝta sistemo estas aranĝita surbaze de Google-servo, unu el la plej 
fidindaj poŝtaj serviloj en la mondo. La uzantoj havos ĉiujn ordinarajn avantaĝojn 
de tiu poŝta sistemo, i.a. 2-gigabajtajn poŝtkestojn. 

Andrej Grigorjevskij (Sumerlja) 

PRINTEMPA MALFERMA TAGO EN SOMERO 

Kun pli ol 90 vizitantoj el 15 landoj la Centra Oficejo de UEA spertis nekutime 
multnombre vizitatan “printempan” Malferman Tagon sabate, la 2-an de junio. Pro 
la rekonstmado en la oficeja domo tiu ĉi aranĝo, organizita jam por la 26-a fojo, 
okazis pli malfrue ol kutime kaj fariĝis fakte somera Esperanto-aranĝo. Anstataŭ la 
nova konferencejo de CO la programo disvolviĝis en la oficistaj laborĉambroj de la 
unua etaĝo, kies rekonstmado finiĝis tiel lastmomente, ke la oficistoj ne havis tem- 
pon por reveni al siaj kutimaj lokoj el la konferencejo, kien ili estis evakuitaj por la 
daŭro de la konstmado. 

La ĉefa gasto estis Claude Piron, kiu elektis iom provokan temon por sia dufoje 
prezentita prelego: “Ciuj neesperantistoj estas afaziuloj”. Lucas Vignoli Reis, vo- 
jaĝanta “ataŝeo” de Brazila Esperantista Junulara Organizo, prelegis kun sonaj kaj 
bildaj specimenoj pri la muziko de sia lando. Yves Nevelsteen kaj Petro Balaz 
enkondukis la publikon en la retan enciklopedion Vikipedio. La tutan tagon estis 
ankaŭ montrataj Esperanto-fdmoj. Surpriza aldono al la programo estis la flamenka 
versio de “La espero” fare de Solo. 

La plej furora libro dum la Tago estis laĵus aperinta “Afero de espero: Konciza 
historio de la Esperanto-movado en Afriko” de Heidi Goes, kiun la aŭtorino mem 

prezentis kadre de la programo. “Afero de espero” vendiĝis en 17 ekzempleroj. 
Malkovrinte, ke la Libroservo de UEA ankoraŭ posedis 15 ekz. de “Maks kaj 
Moric”, germana ŝatanto de tiu infanlibra klasikaĵo tuj aĉetis la tutan stokon tiel 
certigante al ĝi surprizan duan lokon. De “Vikipedio: praktika manlibro” estis ven- 
ditaj 9 ekz. kaj de la ĉiam populara lernolibro “Saluton!” - 6 ekz. Po 5-ekzemplere 
vendiĝis “Lingvo kaj popolo” de Humphrey Tonkin, “Ĵim la migrulo: aventuroj de 
juna leopardo” de S.Stampa kaj la nova poemaro de Jorge Camacho “Eklipsas”. 
Entute la Libroservo vendis librojn kaj aliajn varojn por 2054 eŭroj. 

La venonta Malferma Tago de la Centra Oficejo okazos sabaton, la 24-an de 
novembro 2007. 

(Gazetaraj Komunikoj de UEA) 

NOVA E-GRUPO EN TVERJ 

Kiel jam estis informite, ekde printempo en Tveij ekfunkciis nova E-gmpo 
“Ekvinokso”. Gin kreis nunaj kaj antaŭaj membroj de REU - loĝantoj de Tverj, 
lernintaj E-on memstare. Igorj Ĥomjakov, la gvidanto de la klubo, ĵus skribis, ke la 
gmpo daŭre aktivas, regule kunvenas kaj kreas planojn por estonto. En aŭgusto oni 
unuafoje provos gastigi alilandan e-iston. 

Andrej Grigorjevskij (Sumerlja) 

ESPERANTO PER REKTA METODO 

Stano Marĉek, konata slovakia e-isto kaj la redaktoro de la revuo “Esperanto”, 
en julio eldonis la rusan version de sia avangarda lernolibro “Esperanto per rekta 
metodo”. La rusigon faris Bronislav Cupin el Iĵevsk. 

Kiel diras la titolo, la libro servas kiel helpilo por lernantoj en la rektmetoda E- 
kurso - do, kie oni tuj “enigas” lernantojn en la lematan lingvon, klarigante la sen- 
con de novaj vortoj per bildoj, situacioj, mimiko ktp - sed nur ne helpe de la nacia 
lingvo de la lernanto. Elstare bone estas, ke tiametoda libro estas tre riĉe kaj lerte 
ilustrita (diference de la klasika “Ce-metoda lernolibro” de Intemacia Esperanto- 
Instituto). Cio estas tre klare kaj kompetente prezentita, tiel ke espereble eĉ nesper- 
taj instruistoj povos sukcese uzi la lernilon. La lernilo havas modernan grafikan 
aspekton, kio elstarigas ĝin kompare al la aliaj mslingvaj lernolibroj. 

REU kaj Eŭropa Jurscienca Universitato “Justo” jam mendis certajn kvantojn 
de la lernolibro por uzado en rusiaj E-aranĝoj kaj kursoj. Se ni estos bonŝancaj, la 
unua stoko atingos nin jam antaŭ RET-07 kaj tiukaze la lernolibro povos esti testita 
en la lingvaj kursoj de la aranĝo. 

Andrej Grigorjevskij (Sumerlja) 

JARLIBRO 2007 APERIS 

Portreto de Antoni Grabowski (1857-1921) malfermas la ĉi-jaran Jarlibron de 
UEA omaĝe al la 150-a datreveno de la granda poeto-tradukisto, kiu grave influis 
la evoluon de la lingvo. La apero de la Jarlibro preskaŭ koincidis kun lia naskiĝ- 
tago la 11-an de junio. En la antaŭparolo Renato Corsetti, por la lasta fojo kiel 
prezidanto de UEA, traktas la rolon de tiu ĉi populara Esperanto-libro, al kiu la 

evoluo de komunikrimedoj nun metas aliajn defiojn 
ol en la tempo, kiam Hector Hodler redaktis ĝin. 

Kun 1733 adresoj en 102 landoj la Jarlibro ha- 
vas 56 delegitojn malpli kaj 3 landojn pli ol pasint- 
jare, kiam estis 1789 delegitoj en 99 landoj. Estas 
53 ĉefdelegitoj (52 en 2006), 976 (1006) lokaj dele- 
gitoj, 118 (116) vicdelegitoj, 39 (40) junularaj kaj 
1295 (1333) fakaj delegitoj. Krome en Brazilo estas 
5 regionaj delegitoj. La fakdelegitoj reprezentas 
preskaŭ 800 fakojn. La nombro de kontakt-informoj 
pri lokaj kluboj restas sama kiel pasintjare, 81 en 28 
landoj. La proporcio de rete atingeblaj delegitoj plu 
kreskis, kvankam la jaroj de rapida kresko jam 
pasis. Entute 1223 (70,6%) delegitoj anoncas re- 
tadreson. En Jarlibro 2006 ili estis 1233 (68,9%). 

En la unua parto de la Jarlibro, eldonita ankaŭ aparte kun la titolo Gvidlibro 
2007, aperas adresoj k.a. informoj pri la organoj, instancoj kaj servoj de UEA kaj 
TEJO, pri landaj kaj fakaj asocioj, Akademio de Esperanto, edukaj kaj kulturaj or- 
ganizaĵoj, bibliotekoj ktp. Tie legeblas ankaŭ la Esperanto-rezolucioj de Unesko 
kaj la Gvidlinioj por informado de UEA. La Jarlibro enhavas ankaŭ anoncojn kaj 
rabatkuponon de la Libroservo de UEA. 

Individuaj membroj de UEA povas profiti de la informa trezoro de la Jarlibro 
ankaŭ rete. Krom facila uzebleco por rapida serĉo de delegitoj k.a. informoj, avan- 
taĝo de la reta Jarlibro estas ĝia ĝisdateco. Pere de la reta Jarlibro eblas krome 
sendi retmesaĝojn al delegitoj kaj akiri por si plusendan retadreson kun la finaĵo 
<@uea.org>. Uzantoj de la reta Jarlibro, kies kotizo rajtigas ricevi la revuojn “Es- 
peranto” aŭ/kaj “Kontakto”, povas legi ilin rete kaj daŭre disponi pri la antaŭaj 
numeroj ekde la jarkolekto 2004. Por ekuzi la servon necesas registriĝi ĉe 
<http://reto.uea.org>, alirebla ankaŭ per la ligilo “Jarlibro” sur la startpaĝo de 
<www.uea.org>. Meze de junio tiu ĉi servo, enkondukita en aprilo 2005, havis 
1450 uzantojn. En sia antaŭparolo Renato Corsetti dankas la kreinton de la reta Jar- 
libro: “... mi kredas ke Hector Hodler en la transmondo estas aparte fiera pri An- 
drej Grigorjevskij, kiu realigis la Retan Jarlibron, kaj pri UEA, kiu komisiis la re- 
aligon.” 

(Gazetaraj Komunikoj de UEA) 

NOVAJ REU-MEMBROJ POR 2007 

INDIVIDUAJ MEMBROJ 

Ahmetova Faina (Ivanovo), Kononenko Jevgenij (Toljatti), Sidorova N. (Perma 
reg.), Sudakova Aleksandra (Dimitrovgrad) 

ALIĜINTAJ KOLEKTIVOJ 

Moskva EK-MASI (+12 novaj membroj): Beljaeva Jekaterina, Borisova Jelena, 
Cerjomin Roman, Ĉerjomina Ljubovj, Kastra Alina, Senjakin Konstantin, Senjak- 

ina Tatjana, Spolvind Dmitrij, Stepanov Andrej, Ŝaligina Marija, Truŝin Alek- 
sandr, Vibornova Anna 

Sankt-Peterburga E-Societo “Espero” (+3 novaj membroj): Celinskij Andrej, 
Luckaja Tamara, Teluh Dmitrij 

Uljanovska E-klubo (5 membroj, unu nomo estas dume ne konata): Abramov Ser- 
gej, Karceva Margarita, Karceva Marija, Sjabukova Olga 

Plena aktuala listo de la membroj troveblas en la ttt-ejo de REU laŭ la adreso 
<http://reu.ru/index.php?dok=membrolisto>. 

KOTIZOJ DE REU POR 2007 

Individua kotizo - 80 mbloj (por loĝantoj de Rusio kaj aliaj landoj de KSS; por 
loĝantoj de aliaj landoj - 8 eŭroj), inkluzivas la membrokarton, Jarlibron kaj/aŭ 
Manlibron de REU, REU-bultenon kaj aliajn informojn de REU, voĉdonrajton 
en REU-Konferenco, rabatojn ĉe uzo de REU-servoj kaj en REU-aranĝoj. 
Dumviva kotizo - 2000 mb. (por loĝantoj de Rusio kaj aliaj landoj de KSŜ; por 
loĝantoj de aliaj landoj - 200 eŭroj) - ĉio la sama dum la tuta vivo. 

Familia kotizo - 30 rub. (la membrokarto, voĉdonrajto en REU-Konferenco, raba- 
toj ĉe uzo de REU-servoj kaj en REU-aranĝoj). 

Rabatita individua kotizo - nelaborantaj gejunuloj kun la aĝo malpli ol 26 jaroj 
pagas 50% de la kotizo. 

Subtenkotizoj (ĉio sama kiel por individua kotizo): REU-subtenanto - duobla in- 
dividua kotizo; REJM-patrono - duobla individua kotizo. 

Kolektiva membrokotizo - 30 mb. por ĉiu aligita membro (la aliĝintaj kolektivoj 
pagas minimume por 5 aligitaj membroj), inkluzivas po 1 ekzemplero de REGo 
kaj Jarlibro/Manlibro de REU por ĉiu komenciĝinta deko de la aligitaj mem- 
broj, aliajn informojn de REU por la kolektivo; la membrokartojn, voĉdonraj- 
tojn en REU-Konferenco, rabatojn ĉe uzo de REU-servoj kaj en REU-aranĝoj 
por la aligitaj membroj. 

Aliĝkotizo - 160 rub., unufoje pagata de nova aliĝinta kolektivo. La jamaj aliĝintaj 
kolektivoj ne pagas ĝin. La nova kolektivo iĝas regiona organizaĵo de REU kaj 
laŭpete ricevas dokumenton pri tio. Se la organizaĵo ne pagas kotizojn por aligi- 
taj membroj dum du sinsekvaj jaroj, ĝi estas konsiderata likvidiĝinta kaj poste 
devus denove aliĝi. 

Rabatita abono de REGo - 150 rub. (ekster Rusio kaj KSŜ - 15 eŭroj), por ĉiuj 
membroj. La dumvivaj membroj, kiuj pagis sian kotizon en 2001-2003, plu 
ricevados REGon sen aldona pago. 

Membroj de REU aŭtomate iĝas aligitaj membroj de Universala Esperanto-Asocio, 
la malpli ol 31-jaraj - ankaŭ de TEJO. 

Aliĝilon, rublajn kotizojn kaj rabatitajn REGo-abonpagojn sendu (poŝtmandate) al: 
RepTHJiOBy MnxaHJiy KoHCTaHTHHOBH*ry, a/a 21, Oahhuobo- 6, 143006 Moc- 
KOBCKan oo. iacu,. La eŭraj kotizoj pagendas al la konto reua-p ĉe UEA. (Pri pliaj 
pagmanieroj informiĝu ĉe Mikaelo Certilov rete <kasisto@reu.ru>, telefone +7- 
916-2019437 aŭ poŝte laŭ la supre indikita adreso.) 

“AMO KAJ KOLOMBOJ” - KAJ PRI ESPERANTO 

La 28-an de julio la rasia televida kanalo “TV-centr” montris 40-minutan do- 
kumentan fdmon “Ljubovj i golubi 57-go” (“Amo kaj kolomboj de la 57-a”), 
dediĉitan al la 50-jara datreveno de la 6-a Tutmonda Festivalo de Junularo kaj Stu- 
dentoj, okazinta en Moskvo en 1957. 

Esperanto estis uzita kiel unu el ĉefaj simboloj de libera komunikado kaj inter- 
nacia amikeco, kiuj regis dum tiu neimagebla por la tiama poststalinisma 
Sovetunio foramo. Esperanto plurfoje sonas fone, oni intervjuas malnovajn e- 
istojn, kiuj partoprenis en la Festivalo, montras modernan E-lecionon, dum kiu oni 
legas tekston pri la Festivalo, la titolo “Amo kaj kolomboj” estas krete skribata sur 
la nigra tabulo. 

Ne estas menciate, sed aldonindas, ke vasta E-movado renaskiĝis en Sovetunio 
ĝuste dank’ al la Festivalo - post 20 jaroj da severaj persekutoj. En la kvanto de 
100 000 antaŭ la Festivalo estis eldonita la libreto de Andrejev pri Esperanto, mul- 
taj moskvaj studentoj eklernis E-on devige - por reprezenti Sovetunion dum la en- 
programaj E-aranĝoj de la Festivalo, kaj tiel ekŝatis la lingvon kaj la ideon, ke ne 
ĉesis uzi ĝin ankaŭ poste. 

Andrej Grigorjevskij (Sumerlja) 

KOMUNA INSTRUISTA TREJNADO 

La Interlingvistikaj Studoj de Universitato Adam Mickiewicz kaj ILEI kune or- 
ganizas internacian instruistan kursaron en Poznano (Pollando), kiu disponigos la 
bazajn konojn, necesajn por instruado de Esperanto, kaj trejnos la partoprenantojn 
pri metodiko. 

La kursaro necesigas partoprenon dufoje en la surloka semajna sesio (la unua 
okazos 15-21.09.2007 kaj la dua 02-08.02.2008), intertempan hejman laboradon, 
retan konsultiĝon kun la kursgvidantoj kaj pretigon de laboraĵo pri metodika temo, 
kies prezento kaj fina ekzameno okazos en septembro 2008. Aliĝantoj ricevos 
ILEI-diplomon pri instraista kursaro. (Tiuj kiuj partoprenos la kursaron enkadre de 
siaj trijaraj interlingvistikaj studoj, kiel specialiĝon, ricevos diplomon pri postdip- 
lomaj interlingvistikaj studoj.) Kondiĉo: bona lingvoscio (atesto pri Esperanto- 
ekzameno estas bonvena) kaj baza kono de Esperanta kulturo, krome finita 
mezgrada lernado (tipo de abiturienta ekzameno). 

Partoprenkotizo: A-landoj: 360 eŭroj, B-landoj 125 eŭroj por unu semestro. 

E1 la Programo: 

Lingvopedagogio (Zsofia Korody, Ilona Koutny, Katalin Kovats, Maria Ma- 
jerczak): Bazaj faktoroj de lingvopedagogio, Esperanta metodiko, Instruhelpiloj 
(de instraista kofro ĝis retkursoj). 

Esperanta kulturo (Istvan Ertl, Aleksander Korĵenkov, Ilona Koutny): Plej 
gravaj eventoj de la historio de Esperanto, Cefaj periodoj de E-literaturo, Tiklaj 
punktoj de E-gramatiko, Lingva trejnado (per testoj). 

Kiel donaco - partopreno en la aktualaj kursoj de la Interlingvistikaj Studoj: 
Problemoj de la nuntempa E-movado (Humphrey Tonkin); Nuntempa literaturo 
(Istvan Ertl); Psikologiaj aspektoj de komunikado (Claude Piron); Interkultura ko- 
munikado (Ilona Koutny). 

Aliĝo ĉe: <ikoutny@amu.edu.pl>; d-rino Ilona Koutny, gvidanto de la Inter- 
lingvistikaj Studoj (Universitato Adam Mickiewicz, al. Niepodleglosci 4, PL-61- 
874 Poznan). 

(Esperanto-rus-infonnoj) 

DU EU-PARLAMENTANOJ EN KONGRESO DE EEU 

Inter la 28-a de julio kaj 4-a 
de aŭgusto okazis la 7-a kongreso 
de Eŭropa Esperanto-Unio en 
Maribor, Slovenio. Partoprenis 
256 personoj el 29 landoj (23 eŭ- 
ropuniaj plus Kroatio, Serbio, Ru- 
sio, Ukrainio, Kanado kaj Togo- 
lando). Dum la fermo la prezi- 
danto de EEU Sean O Riain diris, 
ke la kongreso plenis je unuafojaj 
unikaĵoj. Unuafoje partoprenis en 
Esperanto-aranĝo eĉ du anoj de 
Eŭropa Parlamento: Malgorzata 
Handzlik (Pollando) kaj Ljudmila Novak (Slovenio). Unuafoje parton de Espe- 
ranto-kongreso kunfinancis Eŭropa Komisiono, ĉar parto de la kongreso estis kon- 
ferenco kun la titolo “Interkultura dialogo kaj komunikado”, en kiu prelegis dek 
fakuloj, kiujn aŭskultis mezume po cent personoj. Krome laŭ li unuafoje ĝenerala 
Esperanto-kongreso havis ĉeftemon, kiu ne rilatis al lingvo kaj kulturo, sed al rekte 
ekologia temo: “Akvo”. 

(libera folio) 

PAŬLO MOĴAJEV - NOVA REDAKTORO DE “KONTAKTO” 

Per komuna decido de la estraroj de TEJO kaj UEA Pavel (Paŭlo) N. Moĵajev 
el Ukrainio transprenos de Ĵenja Amis la redaktorecon de “Kontakto”. Ĵenja Amis 
estas redaktoro de la socikultura revuo de TEJO ekde 2002. Post pli ol kvinjara 
sukcesa kaj multe laŭdata laborado ŝi laŭgrade transdonos la respondecon al sia 
posteulo ĉi-jare. 

Paŭlo Moĵajev naskiĝis en 1981 kaj diplomiĝis en 2003 en la Krimea Stata 
Medicina Universitato en Simferopolo, kie li nun estas instruisto pri anatomio. Kun 
Esperanto li konatiĝis en 2000 kaj ekde tiam aktive partoprenas la landan mova- 
don. Ekde 2003 li okupiĝas pri provlegado de “Kontakto”, kies redaktoron li pas- 

intjare ekhelpis kiel vicredaktoro. Partoprenantoj de pluraj Esperanto-aranĝoj povis 
ekkoni ankaŭ liajn muzikajn talentojn; ekz. en IJK-oj en 2004 kaj 2005 li koncertis 
prezentante proprajn kantojn. Moĵajev estas ankaŭ aktiva Esperanto-instruisto kaj 
diplomiĝis pri la Cseh-metodo. Li verkas, tradukas kaj lastatempe laboras ankaŭ 
super Esperanta-rusa vortaro. 

(Gazetaraj Komunikoj de UEA) 

JOHANO RAPLEY FORPASIS 


La 9-an de junio, nur dek tagojn antaŭ sia 80-jariĝo, forpasis John (Johano) Ra- 
pley (1927-2007). Li estis la lasta direktoro de la Centra Oficejo de UEA en la 
vilaĝo Heronsgate apud Londono. Esperantisto de 1944, li eklaboris en CO en 
1951 kaj estis ĝia direktoro de 1954 ĝis 1955, kiam CO translokiĝis al Roterdamo. 
Post longa paŭzo Rapley laboris ankaŭ en la Roterdama oficejo kiel librotenisto en 
du periodoj, 1983-1986 kaj 1990-1992. Vivante ankoraŭ en Londono li aktivis en 
la Londona Esperanto-Klubo, kies honora vicprezidanto li fariĝis, kaj kiel peranto 
de SAT. Laste Rapley kaj la edzino Helga vivis en Francio, i.a. kelkajn jaroj en La 
Kvinpetalo. 

(Gazetaraj Komunikoj de UEA) 


ESPERANTO-HOTELO EN BULGARIO 



En Bulgario denove estas Esperanto- 
hotelo, en kiu povas ripozi geesperantistoj el 
la tuta mondo. En la hotelo okazados Espe- 
ranto-kursoj por komencantoj kaj progresin- 
toj, internaciaj Esperanto-konferencoj kaj 
seminarioj, konversaciaj rondoj, kursoj pri 
originala Esperanto-literaturo kaj historio de 
Esperanto-movado, renkontiĝoj kun famaj 
Esperanto-verkistoj kaj sciencistoj, ekskursoj 
tra la pitoreska bordo de la Nigra Maro. 

La nomo de la hotelo estas Diana, kaj ĝi 
situas sur la alloga bordo de Nigra Maro, nur 
je 9 kilometroj for de la fama bulgara mara 
urbo Burgas. La eleganta hotelo estas je 100 
metroj for de la belega plaĝo, kies ora sablo 
logas ripozantojn el la tuta mondo. En la ho- 
telo estas komfortaj du- kaj trilitaj ĉambroj, 
en kiuj estas modema banejo, televidilo, 
fridujo kaj ĉio necesa por agrabla ripozo. 

Por la geesperantistoj el diversaj eŭropaj landoj estas rabato. De la 1-a de junio 
ĝis la 15-a de julio dulita ĉambro kostas nur 20 eŭrojn. De la 15-a de julio ĝis la 15 
de septembro dulita ĉambro kostas nur 25 eŭrojn. 

La adreso de la hotelo estas: urbo Burgas, kv. Krajmorie, str. Ĉernomorka 9; 
retadreso: <modest@abv.bg>. 

GRANDEGA RETEJO PRI ĈUVAŜIO 

Dank’ al la ĉionscia Google mi trovis, ke “Cuvaŝia popola retejo” ĉe 
<http://chuvash.org> posedas ankaŭ E-version - kaj en tiu versio oni trovas 
tradukita la tutan ampleksan informaron de la retejo - pri la respubliko, pri la histo- 
rio, kulturo ktp. Strangas, ke mem loĝante en Cuvaŝio, mi neniam aŭdis pri tiu 
grandega laboro - efektivigita ĉefe de Sergej Tihonov fine de 2006. 

Andrej Grigorjevskij (Ŝumerlja) 

NOVTIPAJ ESPERANTO-EKZAMENOJ PREPARATAJ 

Konforme al la novaj lingvotestaj normoj de la Konsilio de Eŭropo la 
ekzamena laborgrupo de UEA kaj ILEI estas ellaboranta novan ekzamensistemon, 
kiu ebligos al la esperantistaro trapasi internaciajn ekzamenojn je tri niveloj A, B 
kaj C. La novtipajn atestojn pri lingvokono pli kaj pli ofte jam postulas dungantoj 
kaj edukinstitutoj ne nur en Eŭropo, sed ankaŭ en multaj aliaj landoj de la mondo. 
La ekuzo de unueca normaro en Esperanto-ekzamenoj ebligas taksi lingvajn lertojn 
laŭ samaj kriterioj en kaj ekster Esperantujo, kompare kun ajna nacia lingvo. (Pli 
da informoj troviĝas en la sekcio Referenckadro en <www.edukado.net>.) 

La testado de la novtipaj ekzamenoj finiĝos en tiu ĉi jaro, kaj la nova ekzamen- 
sistemo povos ekfunkcii en 2008. La malnovaj ekzamenoj de UEA-ILEI dume plu 
estos okazigataj laŭ la malnova stmkturo, t.e. en du niveloj. Estas konsilinde tra- 
pasi ilin, kiam oni bezonas ateston por propra celo aŭ nur ene de la movado. Pri la 
Referenckadro, taksaj normoj kaj la novtipaj ekzamenoj okazos prezentoj dum la 
Tago de Lernejo en la UK en Jokohamo. UEA kaj ILEI alvokas siajn landajn aso- 
ciojn kaj sekciojn akiri kaj studi la broŝuron “La Komuna Eŭropa Referenckadro”, 
eldonita de UEA ĉi-jare, kaj laŭ ĝi komenci adapti siajn enlandajn instru- kaj 
ekzamensistemojn. Por pliaj informoj kaj klarigoj oni kontaktu la vicprezidanton 
de ILEI, Zsofia Korody, <esperanto-zentium@web.de>. 

(Gazetaraj Komunikoj de UEA) 

Kruko kaj Baniko aranĝis ke aviadisto flugigu ilin al Kanado por ĉasi alkojn. Ili 
sukcesis pafmortigi 6. Dum ili ŝarĝas la aviadilon por reveni hejmen, la aviadisto 
diras ke la aviadilo povas porti nur 4 alkojn. 

La ĉasistoj forte kontraŭas tion: 

- Pasintjare ni kaptis ses. La aviadisto permesis ke ni portu ĉiujn, kaj lia 
aviadilo estis la sama kiel la via. 

Malentuziasme, la aviadisto cedis, kaj ĉiuj ses alkoj estis ŝarĝitaj en la 
aviadilon. Tamen, eĉ uzante sian tutan potencon, la eta aviadilo ne eltenis la ŝarĝon 
kaj falis. 

Iel, ĉirkaŭitaj per la korpoj de alkoj, Kruko kaj Baniko postvivis la frakason. 
Elrampinte el la frakasaĵo, Kruko demandis al sia amiko: 

- Cu vi havas ian ideon, kie ni troviĝas? 

Baniko respondis: 

- Mi pensas ke ni estas sufiĉe proksimaj al la loko, kie ni frakasiĝis pasintjare. 

/esperan to-anekdotoj) 

44444444444444444444444 ku/tura revuo 

LAŬREATOJ DE “MUZO-2007” 

La 20-an de julio dum Baltiaj Esperanto Tagoj-43 en Siauliai okazis belartaj 
konkursoj “Muzo-2007”. Jen estas la laŭreatoj: 

Poezio originala: 

1. Ne aljuĝita 

2. Christian Riviere (Francio) 

3. Dimitrije Janicic (Serbio) kaj Christian Riviere (Francio) 

Prozo originala: 

1. Zorka Vinceljak (Kroatio) 

2. Tim Westower (Usono) 

3. Lenke Szasz (Rumanio) 

Fotoj; 

1. Edit Oroszne Szasz (Hungario) 

2. Lenke Szasz ( Rumanio) kaj Edit Oroszne Szasz (Hungario) 

3. Alfreds Gegermanis (Latvio) 

Deklamado: 

1. Inita Tamoŝiuniene (Litovio) 

2. Nora Caragea (Germanio) 

3. Alfreds Gegermanis (Latvio) 

(landa agado) 

“TIELAS VIVO” - NOVA ALBUMO DE “KORE” 

Depost la albumo “Kia Viv’”, eldonita de 
Vinilkosmo en 2000, ni povintus pensi ke 
“Kore” registris sian lastan kaj ununuran ver- 
kon, sed tio estis sen kalkuli pri la vigla persis- 
temo de la gvidanto kaj kantisto de la bando, 

Kris Spitzer, kiu tute ne perdis sian belegan 
voĉon, sed atingas, per ĉi tiu nova albumo, 
nivelon vere sublime elstaran! 

La stilo kaj la muzikistoj ŝanĝiĝis, varmaj 
sonoj kun la gitaristo Franfois Tijou, alinome 
Fiks, kontribuas al riĉigo de la bonega sono de 
“Tielas vivo”, kie estas ankaŭ 6 titoloj ne el- 
donitaj dum la epoko de “Kia Viv”\ 

Kris kompreneble ankaŭ estas la aŭtoro de ĉiuj tekstoj en Esperanto, krom tiu el 
poemo de Sara Torok; estas brila la adapto de Roel Haveman de la fama “The 
show must go on” de la legenda bando “Queen” kun muzikaranĝoj de la bretona 
muzikgrupo Tri Yan. 

Krom la 17 titoloj, vi trovos en la disko dulingvan version (Esperanto-francan) 
laŭ MP3-formato de “Promeso via”, 5-minutan videofdmeton en MPEG kaj 15 ti- 
tolojn laŭ karaokea versio ankaŭ en MP3. Por aŭskulti fragmenton aŭ rekte mendi, 
vizitu <http://www.vinilkosmo.com//?disc=vkkd88&lng=e>. 

(Vinilkosmo) 

THORSEN-APOGO JE DISPONO DE BIBLIOTEKOJ 

Esperanto-bibliotekoj havas denove ŝancon pligrandigi siajn kolektojn, ĉar 
ankaŭ ĉi-jare UEA disdonos subvenciojn de la Biblioteka Apogo Roma kaj Poul 
Thorsen. Rajtas kandidatiĝi bibliotekoj, kiuj ne estas subtenataj de ŝtata, urba aŭ 
alia publika instanco. Interesitaj bibliotekoj sendu priskribon pri si kaj liston de de- 
zirataj libroj laŭ ordo de prefero. Petoj pri diskoj, vidbendoj, k.a. ne-libraj varoj ne 
estos konsiderataj. Subvencion oni ricevos kiel librojn laŭ la listo, kiu akompanis la 
peton. Pasintjare sep bibliotekoj ricevis subvenciojn je la valoro de 75 ĝis 250 eŭ- 
roj. La petoj atingu la Centran Oficejon de UEA ĝis la 15-a de oktobro 2007. Krom 
paperpoŝte (UEA, Nieuwe Binnenweg 176, 3015 BJ Rotterdam, Nederlando), 
eblas sendi ilin rete al <direktoro@co.uea.org>. Kun la vivo kaj agado de la Esper- 
anta poeto Poul Thorsen (1915-2006), kiu kun sia edzino donacis la bonhavon de la 
Biblioteka Apogo, eblas konatiĝi per la retejo <www.poulthorsen.dk>. 

(Gazetaraj Komunikoj de UEA) 

PRI KVIN RUSLINGVAJ LIBROJ 

Dum lastaj jaroj en Ruslando aperis ruslingvaj libroj kun mencioj pri Esperanto 
aŭ esperantistoj. Sur mia skribotablo kuŝas kvin libroj, kiujn mi volas komenti spe- 
ciale por ruslandanoj. 

La unua estas “Istorija lingvistiĉeskih uĉenij” de Nikolaj A.Kondraŝov (“La 
historio de la lingvistikaj skoloj”), Moskvo, Helpinstrulibro, stereotipa 3-a eld., 
2006, - 224 p., eldonkvanto ne indikita, ilustrita. 

En la tria ĉapitro “La lingvoscienco en Mezepoko kaj Renesanco” en § 19 “La 
provoj kaj projektoj de la kreado de internaciaj lingvoj” la aŭtoro mencias Esperan- 
ton, sed prezentas malverajn ciferojn. Ekzemple, laŭ la teksto: 

“La esperantistoj asertas, ke da ili nuntempe oni kalkulas pli ol 7 milionojn. En 
la lingvo aperas ĝis cento da revuoj, estas kreita multspeca literaturo (ĉirkaŭ 7 mil 
libroj), prezentita precipe per tradukitaj verkoj de beletra literaturo, inkluzive kon- 
siderindajn ĉefverkojn de la mondliteraturo, estas eldonataj instmhelpiloj de la 
lingvo kaj la vortaroj. 

La originala literaturo en Esperanto, evidente, ne havas estonton, ĉar ĝi estas 
pure praktika lingvo-peranto, sukcesinta ĉe kolektantoj, sportistoj, kuracistoj kaj 
parte filologoj”. 

En la prezentita parto mi vidas 2 ciferojn havantaj kun la realo nenion ko- 


23 





munan. Konsiderante la ciferojn ni ricevos la tristan bildon. Se dividi 7 000 000 le- 
gantoj al 7 000 libroj rezultos, ke por aĉeti 1 libron estas vico el 1 000 legantoj. 
(Tamen 7000 estas, verŝajne, la kvanto de titoloj, sed ne de unuopaj ekzempleroj. - 
Red.) Sed tio ne estas vero. Mi en mia kolekto havas pli ol 200 librojn. Ciutage mi 
legas la librojn, sed ne vidas la vicon. Kie do estas vero? En la ora mezo. 

Unue pri la kvanto de la esperantistoj. Ne ekzistas precizaj ciferoj, ĉar neniu 
ŝtato faris oficialan kalkulon. Ekzistas diversaj taksoj, kaj ne nur laĵurnalistoj uzas 
la proksimumajn ciferojn, sed spekulacias per nebulaj onidiroj. Estas modesta 
takso pri 300 miloj da esperantistoj. 

Due pri la libra kvanto. Ankaŭ la librojn neniu kalkulis. En mondfamaj E- 
bibliotekoj estas gardataj miloj da E-libroj: en la Internacia E-Muzeo en Vieno 
(Aŭstrio) estas 25 000 libroj; en E-Fondaĵo Kortrijk (Belgio) - 10 000; en la Bib- 
lioteko Montagu (Britio) - ĉ. 10 000; en Hispana E-Muzeo (Hispanio) - 8 400; en 
la Nacia E-Biblioteko kaj Arkivo (Italio) - 7 250; en la Biblioteko de Japana E- 
Instituto (Japanio) - ĉ. 20 000; en E-Kolektaĵo Fajszi (Hungario) - 11 292 libroj 
kaj dokumentoj; en la Biblioteko Hector Hodler de UEA (Nederlando) - pli ol 
20 000 bibliografiaj unuoj. Se konsideri unue, ke en la bibliotekoj estas samtitolaj 

kaj malsamtitolaj libroj, kaj due, ke ne ĉiuj 
iam eldonitaj E-libroj havas siajn lokojn en la 
bibliotekoj, ni konkludas ke en la E-mondo 
ekzistas ĉ. 30-35 mil libroj. Do nun ni ricevis 
pli-malpli ĝustajn ciferojn. Esperantistoj en 
la mondo estas 300 miloj, ili disponas 35 mil 
librojn. Averaĝe ni vidas vicon el 10 legantoj 
por 1 libro. 

Trie, estas stranga la konkludo ke Espe- 
ranto ne havos estonton, ĉar ĝi havis suk- 
ceson nur ĉe la 4 menciitaj grupoj. La Jarlibro de UEA informas pri 80 fakaj kaj 
amatoraj asocioj. La menciitaj grnpoj de E-uzantoj estas ne solaj inter 80 societoj. 

La dua libro estas “Istorija odnogo mifa: Marr i marrizm” de Vladimir 
M.Alpatov (“Historio de unu mito: Marr kaj marrismo”), Moskvo, 2-a kompletigita 
eld., 2004, - 288 p., eldonkvanto 960 ekz. 

La tuta enhavo de la libro priskribas unusolan personon, nome Nikolaj Marr 
(1864-1934). La aŭtoro bonege posedas la temon, ĉar li priskribas la vivon kaj 
agadon de akademiano Marr ekde lia naskiĝo kaj morto ĝis la frakaso de la mito, 
kiun famigis liaj disĉiploj dum 30 jaroj. La lastan baton en la misfamigo de la 
akademiano faris Stalin mem. Sur la paĝoj de la oficiala landa presorgano 
“Pravda” li iniciatis disputon, el kio rezultis la fino de la mita famo de Marr. En la 
libro la aŭtoro mencias pri grnpo de junaj lingvistoj de “Jazikfront”, inter ili oni vi- 
das la nomon de E.K.Drezen. Ankaŭ en la libro estas menciitaj esperantistoj 
L.Sĉerba, J.Polivanov, L.Vigotskij, J.Loja, L.Ĵirkov. 

La tria libro estas: “Furŝtatskaja ulica” de Arsenij S. Dubin (“La Furŝtata 
strato”), Moskvo - Sankt-Peterburg, 2005, - 430 p., eldonkvanto - 4000 ekz., ilus- 
trita. 


Nokte policisto haltigas ebriulon: 

- Kien vi iras? 

- Mi estas aŭskultonta prelegon 
pri la malutilo de drinkado. 

- Ha, ĉu iu prelegas nokte? 

- Jes ja! Miaj edzino kaj 
bopatrino... 

(per-esperanto-h u muro) 

La libron verkis la malnova kaj maljuna peterburga esperantisto Arsenij Dubin. 
En la libro sur la paĝoj 83-84 estas mencio, ke en la domo JN« 21 de la peterburga 
strato laboris S.N.Podkaminer, ankaŭ maljuna kaj malnova esperantisto. Post 
ducent paĝoj estas teksto pri E-societo “Espero”, oficiale registrita en 1892, kaj pri 
E-movado entute. 

La kvara libro estas: “Ohotniki na ŝpionov. Kontrrazvedka Rossijskoj im- 
perii 1903-1914” de Boris A.Starkov, (“Casistoj je spionoj. Kontraŭspiona servo 
de la Ruslanda imperio dum 1903-1914”), Moskvo, 2006, - 304 p., eldonkvanto - 
4000 ekz. 

En la dua parto de la libro en la 1-a ĉapitro “Armea reformo kaj aranĝo de la 
kontraŭspiona servo” en paĝoj 182-184 estas fragmento “Spiona laboro de la 
barono de Ungern-Sternberg kaj kapitano Postnikov”. Pri ambaŭ personoj oni 
povas legi en alia libro originale en Esperanto verkita de Mikaelo Bronŝtejn kaj 
tradukita msen fare de A.Radajev. 

Temas pri la kvina verko: “Desjatj dnej kapitana Postnikova” (“Dek tagoj de 
kapitano Postnikov”), Moskvo, 2007, - 368p., eldonkvanto 500 ekz. 

Pri la libro jam estas recenzo de Marie France Conde-Rey: “Jen la brava, juna, 
ĉarmega oficiro Postnikov, kiu, en la tempo de niaj pioniroj, gvidis la rusan E- 
movadon. Eniru en lian vivon, liajn revojn, liajn renkontojn, dum la krozado al 
Ameriko por la Vaŝingtona Universala Kongreso. Dank’ al kunmetado de tre di- 
versaj dokumentoj, spektu la maturiĝon de nia Historio. Vidu kiel kunagas la no- 
blaj streboj kaj la bazaj impulsoj. Aŭskultu la saĝajn parolojn de Zamenhof, kiujn 
post jarcento ni ankoraŭ ne funde enlumiĝis. Kaj se foje la rakonto amare ĝustas, 
tamen je la fino ni kapablos danki tiujn tiom sincerajn praesperantistojn”. 

Anatolo Sidorov (Sankt-Peterburg) 

LEGENDA KLASIKAĴO ESTAS DENOVE HAVEBLA 

Unu el la plej famaj Esperanto-libroj, “Vivo de Zamenhof’, estas denove have- 
bla. Sojle de la Jokohama UK aperis ĉe UEA la sesa eldono de tiu ĉi verko, unue 
eldonita en 1920, nur tri jarojn post la forpaso de Lazaro Zamenhof (1859-1917). 
Verkis ĝin la sviso Edmond Privat (1889-1962). Li estis la unua, kiu, krom 
priskribi la vivon de Zamenhof, ankaŭ malkaŝis liajn verajn motivojn por la kreo 
de Esperanto. 

La libro de Privat jam delonge estas konsiderata klasikaĵo. Aperis de ĝi tradu- 
koj en ok naciajn lingvojn. La nunan eldonon redaktis Ulrich Lins. La redaktoro 
zorge kontrolis ĉiujn citaĵojn el paroladoj kaj verkoj de Zamenhof surbaze de 
“Plena verkaro de L.L.Zamenhof’ de Ludovikito. En la ampleksaj notoj troviĝas 
font-indikoj kaj aldonaj klarigoj. La nova eldono estas pli abunde ilustrita, ankaŭ 
per multaj malpli konataj fotoj. Sekve la libro ne estas nur reeldono sed posedas 
nun tute novan kvaliton. Sendube, multaj novaj legantoj kaptos la ŝancon konatiĝi 
kun la verko de Edmond Privat, kiu en rava stilo proksimigas al ni la vivon, 
kreadon kaj ideojn de Zamenhof. Samtempe ĝi estas ĵurnalisme viveca enkonduko 
en la pioniran periodon de Esperanto. 

(Gazetaraj Komunikoj de UEA) 

Mikaelo Bronŝtejn 

Ai... 

Ni ne estimas unu la alian, 
kaj por ĉikan’ do 
vi uzas ĉiun ajn mispaŝon mian 
sen ĝena rando. 

Moralo via elasteca, guma 
permesas venon 

de la kondut’ esence sencerbuma, 
kaj la venenon 

de F vortoj - foje stultaj, foje trafaj - 
vi sputas ĉie, 

kirlante kun mensogoj okulfrapaj 
senemocie. 

Ne diru mi, ke vi min ne molestas - 
ne estas vero - 
ia incit’ enkape tamen restas 
por sur papero 

respondi ne per reciproka sakro, 
sed nur per nova 

humura strof, senmoka mokversaro 
aŭ ŝerc’ bontrova. 

Post jaroj eble trovos vi sen pen’, ke 
via agado 

vin gvidis en la vivo ekstervenke 
laŭ misa pado, 

kaj ke F aprezon pli imponan, certe, 
fortunajn dotojn, 

vi havus, se kupletojn kantus lerte 
aŭ flikus botojn. 

Ho, tamen ne! Plu faru kion faras - 
impete, verve! 

Ke vi inspiras min - por mi ja klaras, 
nur iom nerve. 

Eĉ se en mia kor’ sen min obei 
malico nestus - 

sendube ja mi vin devintus krei, 
se vi forestus. 

okt. 2006 

* * * 


Printempo! Kie vi?! 

Frost’ furiozas martkomence, 

Kaj neĝo, neĝo plenpotence 
Plu mastras sur teritori’ 

De mia vok’, de mia kri’: 

- Printempo! Kie vi?!!! 
Ekfeblas eĉ kriega krio. 

Ce 1’ horizont’ reehas io - 
Ekspir’, ekĝem’, ekplor’ - vizi’ 

Por la inflama fantazi’. 

- Printempo! Kie vi?! 

Tusad’ postkria, nerva vibro, 

Preskaŭ perdita ekvilibro 
Inter toler’ kaj agoni’, 

De pacienc’ al tragedi’... 

- Printempo! Kie vi?! 

Ekmĝ’ de horizonta alo 
Certigas: ne okazos falo, 

Fatala febra incitem’ 

Degelos, krevos per si mem - 
Kaj venos la printemp’! 

02.03.2007 

Pluva bluso 

Mi estas for 

de prudentaj decidoj pri ia ekag’, 

Vanuas el kor’ 

la deziro kompreni, ke daŭras la tag’, 
kaj vea venen’ 

plenigas bobele pokalon de 1’ sort’, 

kaj sonas en splen’ 

senpasia despero de blusa akord’. 

Revenu vi home, vizie, fantome, 

Revenu en tuto eĉ nur por minuto 
Kaj restu kun mi! 

Amata senfine, plej ĉarma virine - 
En festoj, en plagoj, dum noktoj, dum tagoj 
Delekto por trista anim’... 

Fluas la pluv’, 

Gutoj lense grandigas ombregojn de 1’ nokt’ - 
Jen estas la pruv’, 


27 



Ke ne lasos min jam la kutima sufok’ 

De larma real’ - 

Same lense en larmoj grandiĝas vizi’ - 
Ebriiga fatal’ 

Tute dronas en bluso kun penso pri vi. 

Apem senbme, mirakle kaj flue 
Sur nuba podio por la melodio, 

Porblusa paŝad’. 

A1 rev’ efemera, glimante malvera, 

Loganta nin fore, tentanta amore 
Nin blusas la pad’... 

Cedas mallum’ - 

Nuban tukon je flikoj disŝiris la vent’, 

Telere la lun’ 

Svebas inter la flikoj de mia pmdent’, 

Kaj kreas gitar’ 

Purajn sonojn post sombre sopira obtuz’. 

Trankviliĝas mi, ĉar, 

Eĉ se vi ne revenos, plu daŭros la blus’. 

novembro-06 - marto-07 

Pri la 3-a eldono de “Legendoj pri SEJM” 

Sendube, eĉ se kelknuance subtilaj, 

La novaj “Legendoj” ja ŝajnis utilaj 
Almenaŭ al mi, la aŭtor’ nemodesta, 

Car min impetigis la Into honesta. 

Post kiam cent homoj ĝin legis, ktp, 

Jam samopinias almenaŭ triopo, 

Sendinta flataĵojn, sed ne sen kritikoj. 

Respondu mi nun: - Koran dankon, amikoj! 

Ho ve! Senhezite forrajdas la tempo: 

Mi, kun la natura sincer’ kaj sentem’, po 
Dek mbloj vendata en falso ekrana, 

Ja ŝajnas person’ absolute lontana 
De T nuna epoko, de T juna medio, 

Malmoda. Sed plu konvinkita pri tio, 

Ke nin la juneco ne vane ekzaltis, 

Ke T baroj obstinaj ja iom dissaltis 
Per nia fervoro kaj nia espero. 

Nu, eble, ne vane nin tenis la Tero, 

Kaj la juna gent’, krom la lingva belego, 
Ricevas ĉi libron por hasta tralego - 
Sen duraj ordonoj, kun nur rekomendoj 
Alude humilaj - ja estas legendoj... 

05.06.06 


A1 la aŭtuno 

Bonan vesperon, nova aŭtun’, 
rufharulino! 

Haŭton karesas milda tuŝet’ 

De via spiro, 

Kaj estingiĝas tinta latun’ 

Ĉe 1’ taga fino, 

Kaj ekmĝiĝas lanta kviet’ 

De sunsubiro. 

Ni, aŭtunaj, ne plu junaj 
Amas tarde eĉ pli arde, 
Kronoj bmlas, vento lulas 
En karesa flu’. 

Longas tempo ĝis printempo 
Do en nuno ni, aŭtuno, 

Kune spiru, kune iru, 

Kune amu plu. 

Bonan vesperon, nova aŭtun’, 
mia bonkora! 

Mi vin invitis, mi en kamen’ 

Fajron bmligis. 

Dancas en vinoj de mia jun’ 

La luno ora, 

Senpacience gvatas seren’, 

Kiu nin ligis. 

Venu festa, en majesta 
Ora pelto via svelto 
Vokas loge - jen apoge 
Estu mia brak’. 

Kun surprizo - vangokiso 
Ne laŭmende, senpretende 
Gena honto, ĝoja ondo 
Por la kuna vag’. 

Bonan vesperon, nova aŭtun’, 

Min ekreganta! 

Mil melodiojn pentras vi per 
Bunta naivo. 

Do mia mondo iĝas de nun 

Paca kaj kanta 

Post forbrulinta bma somer’ 

De mia vivo. 

Ni ĉelune kantu kune, 
Lumrivero en aero 
Akve lirlas, sonojn kirlas 
Pura melodi’. 

Tagoj kuraj - revoj nuraj, 
Luma falo en realo, 

Kaj al disto - dolĉo, tristo - 
Kune iras ni. 


sept. 2006 

Montrante familian albumon al la gasto-oflciro 

Cu vin kaptas ia tristo tenera, 
ne, ne amo, - estas io alia, 
kiam montras vi ĉe lampo vespera 
flavajn fotojn en album’ familia? 

Min ja jes. Jen mia avo - sen mon’, do 
idojn tamen produktinta kun fajno: 
sep gefiloj liaj venis en mondon! 

... Ciuj sep suferis en militfajro. 

La avinjo - jen, grizhara, en lito... 

Jam malsana, jes, okdekjamlino. 

En Taŝkent’ ŝi restis dum la milito 
por priplori kaj atendi. Gis fino. 

Tiu estas la plej aĝa onklino, 
kiel panjo - belvizaĝa kaj svelta... 

La unuan trovis ŝin la mortfino 
En fornego de 1’ horora Oswiecim. 

Jen aliaj tri - tre ĉarmaj, endance... 

Dum bombado teren falis, vunditaj. 

Inter ili - mia panjo. Bonŝance 
nurbmltuŝis ilin fajroj militaj. 

Plej bonŝance ja por mia patrino, 
ĉar hazarde, inter sanga homkaĉo 

la knabinojn trenis for, al ravino, 
bmlvundita viro, jen, do - la paĉjo. 

Tiu dando? Jes, la onkT. Ne en banko. 
Li spertiĝis pri labor’ kun juveloj... 

Sed forbmlis batalante, en tanko, 
dum kolegoj zorgis pri siaj feloj. 

Honorigon lian por batalardo, 
por glorago, heroaĵo kulmina, - 
la ordenon de la Ruĝa Standardo 
prenis panjo nur en la sesdek kvina. 

Jen alia - fortegul’, kiel bovo! 

Forĝis feron li, hufumis ĉevalojn... 
perdis brakon apud fora Ĥarkovo, 
sed ricevis (vidu jen!) du medalojn. 

Jen la lasta - prudentulo diketa, 
kolonelo, ĝisirinta Berlinon, 
eksigita pro 1’ ordono hebeta 
postmilite. Kaj pafinta la sinon. 

Ruĝa sun’ subiras nuben kun vento - 
morgaŭ, eble, ne tre bonos vetero... 

Mi, naskita post kaj dank’ al la Venko, 
kvazaŭ vidis la militon en vero. 

Mi malamas ĝin... Ja multaj la saman 
sorton havis, ankaŭ la familion... 

Jes, vi estas militisto, kaj tamen - 
ĉu vi volas ke mi ŝatu militon? 


2006 


* * * 

Ne decidu rapide 
ĉe T bezon’ de kompren’. 
Tenas nin vid-al-vide 
senhezita maten’. 

Vortoj ŝajne konvinkaj, 
enokula glaci’, 
sed komprenas mi vin, kaj 
restas ŝanco por ni. 

Kial ne enrigardi 
al la ĉea pasint’, 
ne ekardi, sed gardi 

helon en nia sin’ ? 
Vivoir’ ne facilas, 
sed ĉu estas problem’ ?- 
Kvereleto similas 
al ombret’ de ni mem. 

Ni ne fidas nin, sed ne 
malpermesas prudent’ 
flegi 1’ pensojn obsede 
pri la verda ĝarden’, 
kie ni man-en-mane 
ĝuis belon de 1’ ter’... 

Kaj certiĝi, ke vane 
venis tiu koler’. 

ie en 2007 


La instruistmo ekzamenis la infanojn de sia klaso pri religio por konstati ĉu ili 
komprenis la koncepton pri atingo de Cielo. 

Si demandis al ili: 

- Se mi vendus mian domon kaj mian aŭton kaj fordonus la tutan monon al la 
eklezio, ĉu tio atingigos min en Cielon? 

- Ne! - respondis la infanoj. 

- Se mi purigus la preĝejon ĉiutage, tondus la gazonon kaj konservus ĉion 
bonorde, ĉu tio atingigos min en Cielon? 

- Ne! - denove respondis la infanoj. 

- Nu, se mi estus afabla al bestoj kaj donus dolĉaĵojn al ĉiuj infanoj, kaj mi 
amus mian edzon, ĉu tio atingigos min en Cielon? 

- Ne! - denove respondis la infanoj. 

- Nu, infanoj, - ŝi daŭrigis, - kiel do mi atingu Cielon? 

Sesjara knabo kriegis: 

- Vi devas esti mortinta! 

(esperan to-anekdotoj) 

